laion/Wikipedia-Exotic huggingface dataset:
Carl August Pezold

Carl August Pezold (ka Karl August Pezold; 7. juuni/19. juuni 1826 Rakvere – 6. detsember/19. detsember 1904 Lihula) oli Eestimaa vaimulik. Ta õppis aastatel 1840–1842 Tallinna Kubermangugümnaasiumis, aastatel 1843–1845 Tartus gümnaasiumis. Aastatel 1846–1850 õppis ta Tartu Ülikoolis majandust, aastatel 1850–1852 usuteadust. Töötas seejärel Võrus Heinrich Krümmeri erakoolis õpetajana ja Ohtus koduõpetajana. Ordineeriti 25. mail/6. juunil õpetajaks. Ta oli aastatel 1858–1895 Märjamaa Maarja koguduse õpetaja, olles aastatel Maa-Lääne praostkonna praost. Lisaks oli ta aastatel 1858–1861 Kuuda õpetajate seminari inspektor. Jäi aastal 1896 emerituuri, elas aastatel 1896–1900 Männikul, aastast 1900 elas ta Lihulas, kus ta ka suri. Ta oli kaks korda abielus. Tema esimene abikaasa oli Wilhelmine Spindler (1838–1866), teine abikaasa oli Arminia Anna Elisabeth Spindler (1835–1893, esimese abikaasa õde); nende isa Georg Wilhelm Spindler oli Haljala Püha Mauritiuse koguduse õpetaja. Abikaasade vend Bernhard Justus Thomas Spindler oli Lihula ja Kirbla Püha Nikolause koguduse õpetaja, teine abikaasade vend Nikolaus Friedrich Hermann Spindler oli Harju-Madise ja Harju-Risti koguduse õpetaja. Tema poeg (esimesest abielust) Wilhelm Dietrich Pezold oli Lihula ja Kirbla koguduse õpetaja. Tema tütre Käthe abikaasa Wilhelm Eugen Leonhard Kentmann oli Kullamaa Püha Johannese koguduse õpetaja ja Eestimaa kindralsuperintendent, teise tütre Anna Marie abikaasa Woldemar Reinhold Kentmann oli Kuusalu Laurentsiuse koguduse õpetaja. Liivi Aarma Põhja-Eesti vaimulike lühielulood 1525–1885 Tallinn 2007 Die Pastoren des Konsistorialbezirk Estland 1885–1919. Böhlau Verlag Köln Wien
Alan Huõgatõ

Alan Huõgatõ (osseedi keeles Хуыгаты Анатолийы фырт Алан; venepäraselt Alan Hugajev; sündinud 27. aprillil 1989) on osseedi rahvusest Venemaa maadleja, olümpiavõitja. Ta võitis 2012. aastal Londoni suveolümpiamängudel Kreeka-Rooma maadluses kuldmedali. Eesti maadlejatest on temaga maadelnud Eerik Aps, kes kaotas 2011. aastal MM-il İstanbulis punktidega 0-2. https://archive.today/20130103191740/www.london2012.com/athlete/khugaev-alan-1022832/
Roman Vlassov

Roman Vlassov (sündinud 6. oktoobril 1990 Novosibirskis) on Venemaa maadleja. Ta võitis 2012. aastal Londoni ja 2016. aastal Rio de Janeiro suveolümpiamängudel Kreeka-Rooma maadluses kuldmedali. http://www.wrestrus.ru/users/4692
Saare mõis

Saare mõis on olnud Eestis mitme mõisa nimi: Saare mõis (Lückholm) – rüütlimõis Noarootsi kihelkonnas Läänemaal Saare mõis (Holmhof) – rüütelkonnamõis Pöide kihelkonnas Saaremaal Saare mõis (Saarenhof) – rüütlimõis Maarja-Magdaleena kihelkonnas Tartumaal Saare mõis (Saaremois) – riigimõis Tarvastu kihelkonnas Viljandimaal Saare-Vanamõisa mõis (Althof) – Maarja-Magdaleena kihelkonnas Tartumaal, Saare mõisa kõrvalmõis
Wilhelm Dietrich Pezold

Wilhelm Dietrich Pezold (26. juuni/8. juuli 1863 Märjamaa – 17. oktoober 1923 Tallinn) oli Eesti vaimulik. Ta on õppinud Viljandis Liivimaa Maagümnaasiumis, aastatel 1878–1879 Tallinna toomkoolis, aastatel 1879–1882 Kuressaares gümnaasiumis ja professor Volcki eragümnaasiumis Tartus. Aastatel 1883–1890 õppis ta Tartu Ülikooli usuteaduskonnas. Ordineeriti 25. septembril/7. oktoobril 1890 õpetajaks. Pärast ordineerimist oli ta Tartu Maarja koguduse adjunktõpetaja, seejärel Eestimaa vikaarõpetaja. Aastatel 1890–1923 oli ta Lihula ja Kirbla koguduse õpetaja. Lisaks oli ta aastatel 1902–1920 Maa-Lääne praostkonna praost. Ta suri aastal 1923 Tallinnas, kuid maeti Lihulasse. Tema isa Carl August Pezold oli Märjamaa Maarja koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja. Onu Bernhard Justus Thomas Spindler oli Lihula ja Kirbla Püha Nikolause koguduse õpetaja, teine onu Nikolaus Friedrich Hermann Spindler oli Harju-Madise ja Harju-Risti koguduse õpetaja. Õe Käthe abikaasa Wilhelm Eugen Leonhard Kentmann oli Kullamaa Püha Johannese koguduse õpetaja ja Eestimaa kindralsuperintendent, teise õe Anna Marie abikaasa Woldemar Reinhold Kentmann oli Kuusalu Laurentsiuse koguduse õpetaja. Die Pastoren des Konsistorialbezirk Estland 1885–1919. Böhlau Verlag Köln Wien
Lauri Tabur

Lauri Tabur (sündinud 20. aprillil 1974) on Eesti ettevõtja ja juhtimisnõustaja, endine rektor. Aastatel 2010–2015 oli ta Sisekaitseakadeemia rektor. 2014. aastal valisid PARE ja Pärnu Juhtimiskonverentsid ta Eesti parimaks juhiks. 2013. aastal nimetati Lauri Taburi juhitud Sisekaitseakadeemia Eesti unistuste tööandjaks. 2012. aastast nõustab ta muuhulgas Lääne-Balkanil Kosovo Vabariigi avaliku sektori asutuste reforme, olles ka kohaliku Rotary Club Prishtina Internationali liige. 1998–2000 Politseiamet, analüüsitalituse juht 2000–2003 Siseministeerium, sisejulgeolekupoliitika osakonna juhataja 2003 Politseiamet, politseipeadirektori asetäitja arenduse alal 2003–2005 Keskkriminaalpolitsei, direktor; kriminaalpolitsei juhtrühma esimees 2005–2009 Siseministeerium, arendusjuht 2007– MTÜ Eesti Naabrivalve juhatuse liige 2009–2010 Sisekaitseakadeemia, teadus- ja arendusdirektor 2010–2015 Sisekaitseakadeemia, rektor; akadeemia nõukogu esimees ja akadeemiliste Toimetiste peatoimetaja 2010–2015 SA Eesti Rakenduskõrgkoolid nõukogu liige 2015–2016 Pindi Kinnisvara tegevjuht 2013– SmartGrow OÜ, asutaja ja tegevjuht 2003 Kaitseliidu teenetemedal 2007 Valgetähe IV klassi teenetemärk 2014 Päästeteenistuse hõberist 2014 Eesti Parim Juht 2015 Sisekaitseakadeemia teeneterist 2015 Politsei- ja Piirivalveameti teenetemärk 2015 Siseministeeriumi hõbeteenetemärk Sisekaitseakadeemia koduleht (vaadatud 07.08.2012) PARE koduleht (vaadatud 03.06.2014) [1] Lauri Tabur asub tööle siseministeeriumisse, Siseministeerium (vaadatud 1. detsembril 2014) 2012. aasta kvaliteediinnovatsiooni konkursi üldvõit tuli Eestisse, Eesti Kvaliteedi Ühing (vaadatud 9. novembril 2012) Lauri Tabur lahkub juunis sisekaitseakadeemia rektori kohalt, Postimees (vaadatud 23. märtsil 2015)
Orissaare staadion

Orissaare staadion on Orissaare Gümnaasiumi hallatav staadion Orissaares. Staadioni suurimaks omapäraks on keset jalgpalliväljakut kasvav tamm (Orissaare staadioni tamm). 1951. aastani kasvas tamm küll staadioni kõrval, kuid nimetatud aastal staadionit laiendati ning tamm jäi keset staadionit. Staadionil on lisaks jalgpalliplatsile olemas ka kummimattidega kaetud jooksuring pikkusega 318 meetrit, kettaheite- ja kuulitõukeringid ning kaugushüppekast. Staadioni kõrval on ka võrkpalli- ja korvpalliväljakud.
Abby Wambach

Mary Abigail Wambach (sündinud 2. juunil 1980 Rochesteris) on Ameerika Ühendriikide jalgpallur. Abby Wambach mängib USA naiste jalgpallikoondises ründajana. Rahvuskoondisega võitis ta kulla 2004. aasta suveolümpiamängudel, hõbemedali 2011. aasta MM-il ka kaks pronksmedali (2007. ja 2009. aasta MM). Abby Wambach valiti 2012. aasta maailma parimaks naisjalgpalluriks.
Megan Rapinoe

Megan Anna Rapinoe (sündinud 5. juulil 1985 Reddingis) on Ameerika Ühendriikide jalgpallur. Ta mängib USA naiste jalgpallikoondises poolkaitsjana. 2012. aasta suveolümpiamängude jalgpalliturniiri poolfinaalis lõi Rapinoe kaks väravat, ühe neist otse nurgalöögist. Mäng lõppes 4:3 USA koondise võiduga. USA koondisega on ta tulnud kaks koda maailmameistriks.
Šerri

Šerri ehk heres (hispaania keeles jerez, ka vino de Jerez; inglise keeles sherry; prantsuse keeles xérès) on Hispaania traditsiooniline kangendatud vein, mis on saanud nimetuse Jerez de la Frontera linna järgi. Heres peab olema toodetud Cádizi provintsis kolmnurgas Jerez de la Frontera, Sanlúcar de Barrameda ja El Puerto de Santa María vahel. Šerrit on viis tüüpi: Manzanilla, Fino, Amontillado, Oloroso, Palo cortado. Portvein Vein Brandy de Jerez Vinagre de Jerez
Keszthely

Keszthely on linn Ungaris Zala komitaadis, Keszthelyi kreisi halduskeskus. Asub riigi lääneosas, Balatoni järve läänekaldal. Elanike arv on umbes 21 000. Linna on esmamainitud 1247. aastal, kuid paik on asustatud vähemalt rooma ajast alates. Keszthely kultuur Detailed Gazetteer of Hungary, vaadatud 23.09.2024. Keszthely koduleht
Lääne-Bengali osariik

Lääne-Bengal on India osariik. Piirneb Nepali, Bhutani ja Bangladeshiga. 2011 census of India Lääne-Bengali valitsus
Stanovoi mäestik

Stanovoi mäestik (vene Становой хребет) on mäestik Ida-Siberis. Ulatub Oljokma jõe keskjooksult Aldani lisajõe Utšuri läteteni. Selle pikkus ligikaudu 700 km, laius 100–180 km. Kõrgus on valdavalt 1500–2000 meetrit, maksimaalselt 2412 meetri kõrgune. Mäestik on veelahkmeks Põhja-Jäämere ja Vaikse ookeani vahel. Stanovoi mäestik koosneb mitmest paralleelsest ida–läänesuunalisest ahelikust. Leidub kulda ja rauamaaki. Stanovoi mägismaa
Kodulind

Kodulind on linnuliik, -alamliik või varieteet, kelle inimene on kodustanud ja sageli ka tõuaretuse teel geneetiliselt arendanud. Majanduslikult peetakse kodulinde enamasti nende liha kui toiduaine, samuti linnumunade pärast. Hanede ja partide puhul on mõnes riigis eriti hinnatud nende maks. Munade saamiseks kasvatatakse eelkõige kanu, harvem hanesid ja vutte. Varem on hanesid kasvatatud ka hanesulgede pärast, mida kasutati kirjutusvahendina; tänapäeval peetakse vahel kirevate sulgede pärast paabulinde. Levinumad kodulinnud põllumajanduses on kanad, haned, pardid ja kalkunid, kuid kasvatatakse ka näiteks faasaneid, püüsid, vutte ja jaanalinde. Jahinduslikul otstarbel peetakse mitmesuguseid haukaid ja pistrikke. Lemmiklindudena on levinud väiksemad papagoid ja aarad, kanaarilinnud jts, keda hinnatakse eelkõige kireva sulestiku või laulu pärast. Hanemaja
Mia Hamm

Mariel Margaret Hamm (sündinud 17. märtsil 1972 Selmas, Alabama osariigis) on Ameerika Ühendriikide endine jalgpallur. Hamm mängis USA naiste jalgpallikoondises ründajana. Ta lõi oma rahvuskoondises 158 väravat, millega on koondise läbi aegade paremuselt teine väravakütt. USA koondisega tuli ta naiste maailmameistriks aastatel 1991 ja 1999 ning aastatel 1996 ja 2004 olümpiavõitjaks. 2004. aastal valiti ta nimekirja FIFA 100. Aastatel 2001 ja 2002 valiti ta maailma parimaks naisjalgpalluriks.
Ivan Uhhov

Ivan Uhhov (sündinud 29. märtsil 1986 Tšeljabinskis) on Venemaa kergejõustiklane (kõrgushüppaja). Ta sai 2012. aasta suveolümpiamängudel kuldmedali tulemusega 2,38 m. 2014. aasta Euroopa meistrivõistlustel Zürichis võitis ta pronksmedali tulemusega 2,30 m. Tema isiklik rekord kõrgushüppes sisetingimustes on 2,42 ja välitingimustes 2,41. Tema pikkus on 192 cm. Sissekanne IAAFi kodulehe
Network 10

Network 10 (tuntud ka Channel Ten või lihtsalt Ten) on 1964. aastal asutatud Austraalia kommertstelekanal. Kanal on üks viiest vabalevis olevast kanalist.
Venemaa naiste korvpallikoondis

Venemaa naiste korvpallikoondis on Venemaa esindusnaiskond korvpallis. 2008. aasta suveolümpiamängude korvpalliturniiril võitis Venemaa koondis pronksmedali. Ilona Korstin - Becky Hammon - Irina Ossipova - Marina Kuzina - Olga Artešina - ...
Rapid City

Rapid City on linn Ameerika Ühendriikides, suuruselt teine Lõuna-Dakota osariigi linn ja Penningtoni maakonna keskus. Linn on asutatud 1876. aastal. Ta on saanud nime Rapid Creeki (jõe) järgi. 2016 U.S. Gazetteer Files Explore Census Data – Rapid City city, South Dakota, vaadatud 20.11.2021. 2020 United States Census, vaadatud 1.01.2022. Rapid City koduleht
Pape Moussa Konaté

Pape Moussa Konaté (sündinud 3. aprillil 1993 M'Bouris) on Senegali jalgpallur, kes mängib ründajana Prantsusmaa kõrgliiga klubis Amiens. 2011. aastal suundus Konaté Euroopasse, liitudes Iisraeli kõrgliiga klubiga Maccabi Tel Aviv. Seejärel mängis ta ühe hooaja Venemaa kõrgliiga klubis Krasnodar ja ühe hooaja Itaalia kõrgliiga klubis Genoa. 2014. aastal liitus ta Šveitsi kõrgliiga klubiga Sion. Hooajal 2014–15 lõi ta liigas 16 väravat ja hooajal 2015–16 kümme väravat. 2017. aasta augustis sõlmis ta nelja-aastase lepingu Amiensiga. 2017–18 lõi ta Prantsusmaa kõrgliigas 13 väravat. 2012. aasta suveolümpiamängude jalgpalliturniiri käigus lõi ta viis väravat. Samal aastal tegi ta debüüdi Senegali jalgpallikoondises. Koondisekarjääri esimese värava lõi ta 25. mail 2012 sõprusmängus Maroko vastu. Ta on kuulunud Senegali koondisse 2018. aasta maailmameistrivõistlustel ning 2015., 2017. ja 2019. aasta Aafrika rahvaste karikavõistlustel. Sion Šveitsi karikas: 2014–15
Becky Hammon

Rebecca Lynn Hammon (vene Бекки Хэммон; sündinud 11. märtsil 1977 Rapid Citys Ameerika Ühendriikides) on USA-s sündinud ja kasvanud korvpallur. 2008. aastal sai temast naturalisatsiooni teel Venemaa kodanik ja sestpeale kuulub ta Venemaa naiste korvpallikoondisse. 2008. aasta suveolümpiamängude korvpalliturniiril võitis ta Venemaa koondisega pronksmedali. 2009. aasta MM-il Lätis sai koondisega hõbemedali. Becky Hammon alustas karjääri WNBA klubis New York Liberty. Aastast 2007 mängib klubis San Antonio Silver Stars. 31. augustil 2011 ületas Hammon seitsmendana WNBAs 5000 punkti piiri.
Günther Heidemann

Günther Heidemann (21. oktoober 1932 Berliin – 23. aprill 2010 Berliin) oli Saksamaa ühendvõistkonna ja Lääne-Saksamaa poksija. Heidemann oli kokku kahekordne Lääne-Saksamaa meister II kergekeskkaalus (kuni 67 kg) aastatel 1952 ja 1955. Heidemann sai Saksamaa ühendvõistkonna eest võisteldes II kergekeskkaalus (kuni 67 kg) 1952. aasta Helsingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Zygmunt Chychłale (Poola). Heidemann osales Lääne-Saksamaa eest võisteldes II kergekeskkaalus (kuni 67 kg) 10. Euroopa meistrivõistlustel (Varssavi, 1953), kuid kaotas veerandfinaalis jälle hilisemale kuldmedalivõitjale ja Euroopa meistrile Zygmunt Chychłale (Poola) ja jäi edasisest medaliheitlusest välja ning 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale kuldmedalivõitjale ja Euroopa meistrile Nicolo Garganole (Inglismaa) ja jäi edasisest medaliheitlusest välja. Lääne-Saksamaa meistrivõistlused poksis 1949–1989. Tulemused inglise keeles 15. suveolümpiamängude poksivõistlus. Helsingi 1952. Tulemused inglise keeles "10. Euroopa meistrivõistlused poksis. Varssavi 1953. Tulemused inglise keeles" (PDF). Originaali (PDF) arhiivikoopia seisuga 4. märts 2016. Vaadatud 8. augustil 2012. 11. Euroopa meistrivõistlused poksis. Lääne-Berliin 1955. Tulemused inglise keeles Günther Heidemann veebisaidil Olympedia (inglise)
Kirjeldustõlge

Kirjeldustõlge (või helikirjeldus) on filmile või teatrietendusele pealeloetav kirjeldus, kus dialoogide vahel kirjeldatakse ka ekraanil või laval nähtavat. Seda kasutatakse peamiselt nägemispuudega inimestele kõige visuaalse edasiandmiseks. Kirjeldustõlkega antakse infot tegevuste, tegelaste, lavaliste või stseenimuutuste või ka ekraanile ilmunud teksti kohta. Kirjeldustõlge paigutatakse enamasti kuuldavas tekstis esinevatesse pausidesse .  Pikemalt artiklis Kirjeldustõlgete loetelu Eestisse tõi kirjeldustõlked 2007. aastal Sülvi Sarapuu. 2011. aasta jaanuaris oli Eesti ainus kirjeldustõlk Mart Aas, kes on ka aastaid lugenud sisse heliraamatuid pimedatele. 2011. aastaks olid kirjeldustõlke saanud kolm Eesti mängufilmi: "Ruudi", "Kinnunen" ja "Sügisball". Kirjeldustõlkega etendusi oli toimunud Ugalas ja VAT teatris. 2012. aastal loodi Tartu Ülikooli Kliinikumi Lastefondi abiga kirjeldustõlge ka multifilmile "Lotte ja kuukivi saladus". Eestis toimus esimene kirjeldustõlkide ja konsultantide koolitus aastal 2013, Tartu Ülikooli Viljandi Kultuuriakadeemias, Sylvi Sarapuu juhendamisel, hiljem on kirjeldustõlke koolitatud Tallinna Ülikooli juures. Kirjeldustõlkeid Tartu Kunstimuuseumi kunstiteostele: Karin Lutsu maal "Kompositsioon. Õnnesaar" Magnus Zelleri litograafiateos "Kompositsioon hobusega" Valdemar Väli maalist "Louis Paveli portree" Endel Kõksi maalist "Mustlaspoiss Oss" Marie Leksteini maal "Pallase õu" Ado Vabbe teos "Pierrot hüpiknukkudega" Konrad Mägi maal "Saadjärve maastik" Hilda Kamdroni graafiline leht "Seeneline" Aleksander Vardi maal "Suplejad" Albert Toomapoja maal "Tartu vaade kaubahooviga" Virtuaalnäitus "Nähes Pääsukest" "Mis on kirjeldustõlge". Puude taga on inimene. 03.11.2017. Originaali arhiivikoopia seisuga 7.11.2017. "What is Audio Description?". The Audio Description Project. Originaali arhiivikoopia seisuga 7.11.2017. Vaadatud 03.11.2017. Kirjeldustõlge - visuaalsuse vahendaja Tallinna Ülikool, 2021 Mirjam Matiisen "Kirjeldustõlge toob kultuuri pimedateni"Puutepunkt, jaanuar 2011 "Lotte animafilmist valmis kirjeldustõlge vaegnägijatest lastele" ERR, 28.05.2012. "KAKORA". kakora.sarasyl.com. Vaadatud 10. septembril 2024. Kirjeldustõlge - visuaalsuse vahendaja Tallinna Ülikool, 2020 Mirjam Matiisen "Kirjeldustõlge toob kultuuri pimedateni" Puutepunkt, jaanuar 2011 "Lotte animafilmist valmis kirjeldustõlge vaegnägijatest lastele" ERR, 28. mai 2012 MTÜ Kakora
Günter Siegmund

Günter Siegmund (19. detsember 1936 Küstrin (praegu Kostrzyn Oderi ääres, Lubuszi vojevoodkond, Poola) – 13. september 2020) oli Saksamaa ühendvõistkonna ja Ida-Saksamaa poksija. Siegmund oli kahekordne Ida-Saksamaa meister raskekaalus (üle 81 kg) aastatel 1960-1961. Ta sai Ida-Saksamaa meistrivõistlustel raskekaalus (üle 81 kg) 3. koha aastatel 1957, 1959 ja 1963. Siegmund sai Saksamaa ühendvõistkonna eest võisteldes raskekaalus (üle 81 kg) 1960. aasta Rooma olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Daniel Bekkerile (Lõuna-Aafrika Liit). Siegmund sai Ida-Saksamaa eest võisteldes raskekaalus (üle 81 kg) 14. Euroopa meistrivõistlustel (Belgrad, 1961) pronksmedali, kaotades poolfinaalis hilisemale hõbemedalivõitjale Benito Pennale (Itaalia) ja jäädes edasisest medaliheitlusest välja. Ta osales raskekaalus (üle 81 kg) 13. Euroopa meistrivõistlustel (Luzern, 1959), kuid kaotas 1. ringis hilisemale pronksmedalivõitjale Władysław Jędrzejewskile (Poola) ja jäi edasisest medaliheitlusest välja. Ida-Saksamaa meistrivõistlused poksis 1949-1989. Tulemused inglise keeles 17. suveolümpiamängude poksivõistlus. Rooma 1960. Tulemused inglise keeles 14. Euroopa meistrivõistlused poksis. Belgrad 1961. Tulemused inglise keeles 13. Euroopa meistrivõistlused poksis. Luzern 1959. Tulemused inglise keeles Günter Siegmund veebisaidil Olympedia (inglise)
Antal Kocsis

Antal Kocsis (17. november 1905 Budapest – 25. oktoober 1994 Titusville, Brevardi maakond, Florida osariik) oli Ungari poksija. Kocsis oli kokku neljakordne Ungari meister: kärbeskaalus (kuni 112 naela ehk 50,8 kg) aastatel 1926–1928 ning kukk-kaalus (kuni 118 naela ehk 53,5 kg) 1929. aastal. Kocsis võitis kärbeskaalus (kuni 112 naela ehk 50,8 kg) 1928. aasta Amsterdami olümpiamängude poksivõistlustel kuldmedali ja tuli olümpiavõitjaks. Kocsis sai kärbeskaalus (kuni 112 naela ehk 50,8 kg) 2. Euroopa meistrivõistlustel (Berliin, 1927) hõbemedali, kaotades finaalis kuldmedalivõitjale ja Euroopa meistrile Lennart Bohmanile (Rootsi). Kocsis poksis aprillist 1930 kuni augustini 1935 elukutselisena ning pidas kokku 40 kohtumist. Ta võitis neist 22 (neist 4 nokaudiga), kaotas 13 (neist 3 nokaudiga) ja viigistas 5 kohtumist. 9. suveolümpiamängude poksivõistlus. Amsterdam 1928. Tulemused inglise keeles 2. Euroopa meistrivõistlused poksis. Berliin 1927. Tulemused inglise keeles Antal Kocsis veebisaidil Olympedia (inglise) Antal Kocsis veebisaidil BoxRec (inglise)
Ränivetikad

Ränivetikad ehk diatomeed (Bacillariophyceae ehk Diatomophyceae) on üherakulised või koloniaalsed mikroskoopilised organismid. Liike on hinnanguliselt 30 000 kuni 100 000. Ränivetikaid esineb kõikides veekogudes ja ka mullas. Ränivetikad on autotroofid, fotosünteesivad organismid. Nende poolt toodetud hapniku hulk atmosfääris on märkimisväärselt suur. Veekogudes elutsevad ränivetikad kuuluvad planktoni, täpsemalt fütoplanktoni hulka. Ränivetikate iseloomulikuks tunnuseks on rakke kattev keeruka struktuuriga ränipantser. Ränipantser koosneb kahest poolmest: välimisest suuremast epitheekast ja sisemisest väiksemast hüpotheekast. Kummalgi pantseri poolmel on omakorda kaks osa: lame kaas ja ümbritsev vöö. Kõik pantseri osad on kindla struktuuriga, neid läbivad poorid ja kanalid. Iseloomulikeks pigmentideks on karoteen, ksantofüll, diatomiin ning klorofüll a ja c. Varuaine on enamasti õlitilgakestena. Ränivetikad paljunevad pooldudes ja suguliselt. Pooldumisel saab kumbki tütarrakk endale pantseri ühe poolme. Alati moodustub juurde pantseri väiksem pool. Seega need rakud, mis saavad endale sisemise poole, vähenevad pidevalt. Niisugune rakkude vähenemine lakkab, kui tütarraku maht on ainult pool kuni kolmandik omaraku esialgsest mahust (suurusest). Siis tekib rakust auksospoor, millega kaasneb raku esialgse suuruse taastumine. Sageli kaasneb aukspooride tekkega suguline protsess. Üldiselt käsitletakse ränivetikaid klassi tasemel (Bacillariophyceae). Harvem (ja ka enamikus varasemates allikates), kui on kõrvale jäetud suhteliselt uus stramenopiilide (heterokontide) hõimkond, siis on ränivetikaid (siis ränivetiktaimed) käsitletud hõimkonna tasemel (Bacillariophyta). Pantseri kuju alusel jaotatakse ränivetikad kahte klassi: radiaalsümmeetrilise ehitusega ketasränivetikad (Centrales) ja kahekülgse ehk bilateraalse sümmeetriaga sulgränivetikad (Pennales). diatomiit Mann, D. G., Vanormelingen, P. (2013) An inordinate fondness? The number, distributions, and origins of diatom species. J Eukaryot Microbiol. 60(4), 414-20 [1] Ränivetikate morfoloogiast [2]
Annonay

Annonay (prantsuse hääldus: [anɔnɛ]) on linn ja vald Lõuna-Prantsusmaal Auvergne-Rhône-Alpesi piirkonnas Ardèche'i departemangu põhjaosas. See on Ardèche'i departemangu kõige suurema elanike arvuga linn, kuid departemangu keskus on Privas' linn. Annonay on nii Annonay-Nordi kui ka Annonay-Sudi kantoni keskus. Annonay asub mõne kilomeetri kaugusel Rhône'i jõest, 75 km Lyonist lõunas ja 40 km kaugusel Saint-Étienne'ist. Linna territoorium asub 270–746 meetri kõrgusel üle merepinna. Valgelas' sild üle Deûme'i jõe Annonay plaan ja teda ümbritsevad vallad Backnang, Saksamaa (1966) Chelmsford, Suurbritannia (1999) Barge, Itaalia (2001) Populations légales 2021 Linnavalitsuse koduleht (prantsuse keeles)
Jacques-Pierre Amette

Jacques-Pierre Amette [žak-pj'eer am'ett] (sündinud 18. mail 1943 Saint-Pierre-sur-Dives'is Calvadosi departemangus) on prantsuse kirjanik ja ajakirjanik. Ta on kasutanud ka pseudonüümi Paul Clément. 2003. aastal pälvis ta oma romaani "La Maîtresse de Brecht" eest Goncourti auhinna. Eesti keeles on teos ilmunud pealkirjaga "Brechti armuke" (prantsuse keelest tõlkinud Pille Kruus, Tallinn: Kunst, 2005).
Nitroglütseriin

Nitroglütseriin (NG; ka glütserüülnitraat, trinitroglütseriin või trinitriin) on vedel värvitu õlitaoline suure töövõimega lõhkeaine, mida kasutatakse väga paljude lõhkeainesegude valmistamisel. Nitroglütseriin on väga tundlik tule ja mehaaniliste mõjutuste suhtes. Selle põlemisel võib kergesti tekkida detonatsioon, eriti suuremate lõhkeaine koguste korral. Seetõttu on selle käsitsemine ohtlik ning selle kasutamine puhtal kujul on väga harv. Täiendavaks puuduseks on kõrge sulamistemperatuur (14 °C). See on suuremas koguses väga mürgine ning põhjustab isegi läbi naha organismi tungides tugevat peavalu. Samas leiavad selle derivaadid kasutust ka meditsiinilistes rakendustes, kus aitavad alandada vererõhku. Seda seetõttu, et aldehüüdi dehüdrogenaasid lagundavad nitraate lämmastikoksiidiks, millel on veresooni laiendav ja vererõhku alandav toime. Nitroglütseriin oli esimene praktilist kasutust leidnud lõhkeaine, mis ületas tugevuselt musta püssirohtu. Selle sünteesis esimesena itaalia keemik Ascanio Sobrero 1847. aastal Torino Ülikoolis, olles siis veel Théophile-Jules Pelouze õpilane. Ta nimetas selle püroglütseriiniks. Samuti Pelouze käe all õppinud Alfred Nobel püüdis leida viise, kuidas nitroglütseriini ohutult käidelda. Ta avastas 1866. aastal, et nitroglütseriin absorbeerimisel kiiselguuris moodustub segu, mis oli stabiilne ja lihtsalt käsitsetav, kuid säilitas oma plahvatuslikkuse. Nii sündis dünamiit. Nitroglütseriin on glütserooli lämmastikhappeester (õigemini triester), mis saadakse glütserooli nitreerimisel kontsentreeritud lämmastikhappe ja väävelhappe seguga. "Lämmastikoksiid: nuhtlus ja ime" Luup, 2. november 1998